ສະຫະລັດ ຮັບເອົາ ນັກສຶກສາຕ່າງປະເທດ ເກືອບ 900,000 ຄົນ ຫລາຍທີ່ສຸດ ໃນໂລກ 
ສະຫະລັດ ເປັນເຈົ້າພາບຕ້ອນຮັບ ນັກສຶກສາຕ່າງປະເທດ 866,000 ຄົນ ຊຶ່ງ​ພວກສຶກສາ ສ່ວນໃຫຍ່ ມາຈາກ ປະເທດເອເຊຍ ໂດຍສະເພາະແມ່ນຈີນ
ນັກສຶກສາຕ່າງປະເທດ ເກືອບ 900,000 ຄົນ ກຳລັງພາກັນ ຮຽນຢູ່ຕາມມະຫາວິທະຍາໄລຕ່າງໆຂອງອາເມຣິກັນ ຫລາຍ ແບບທີ່ບໍ່ເຄີຍມີມາກ່ອນ ປະມານເຄິ່ງນຶ່ງຂອງຈຳນວນນີ້ແມ່ນ ມາຈາກເອເຊຍ ສ່ວນໃຫຍ່ແລ້ວແມ່ນຈີນ ສະຫະລັດເປັນເຈົ້າ ພາບຕ້ອນຮັບພວກນັກສຶກສາຕ່າງປະເທດ ຫຼາຍກວ່າປະເທດ ອື່ນໃດໃນໂລກ ແລະຈຳນວນນັກສຶກສາຕ່າງປະເທດ ກຳລັງ ເພີ້ມຂື້ນຢ່າງສະໝຳ່ສະເໝີ Zlatica Hoke ມີລາຍງານກ່ຽວ ກັບທາອຽງດັ່ງກ່າວ ຊຶ່ງ ກິ່ງສະຫວັນ ຈະນຳເອົາລາຍລະອຽດ ມາສະເໜີທ່ານ ລາຍງານໃໝ່ສະບັບນຶ່ງຈາກ ສະຖາບັນການສຶກສານາໆຊາດ ກ່າວວ່າ ໃນສົກການສຶກສາປີ 2013-2014 ນີ້ ມີນັກສຶກສາ ຕ່າງປະເທດຫລາຍກວ່າ 886,000 ຄົນ ໄດ້ຈົດທະບຽນເຂົ້າ ຮຽນ ຢູ່ໃນສະຖາບັນການສຶກສາຊັ້ນສູງຂອງສະຫະລັດ ເພີ້ມ ຂື້ນ 8 ເປີເຊັນປີກາຍນີ້ ປັດຈຸບັນນີ້ ມີນັກສຶກສາຕ່າງປະເທດຫລາຍເຖິງສອງເທົ່າຢູ່ໃນສະຫະລັດ ລື່ນເມື່ອນຶ່ງທົດສັດຕະວັດກ່ອນ ທ່າອຽງໃນການເພີ້ມຂື້ນດັ່ງກ່າວ ສ່ວນໃຫຍ່ ແລ້ວແມ່ນເປັນພວກນັກສຶກສາຂັ້ນປະລິນຍາ ຈາກປະເທດຈີນ Eric Xu ແມ່ນນັກສຶກສາຈາກປະເທດຈີນ ທີ່ຮຽນຢູ່ມະຫາວິທະຍາໄລ Columbia ໃນນະຄອນນິວຢອກ ກ່າວວ່າ: ໃນຂະນະທີ່ການຈົດທະບຽນເຂົ້າຮຽນຂອງນັກສຶກສາຈີນ ຍັງສືບຕໍ່ເພີ້ມ ຈຳນວນຂື້ນຢູ່ນັ້ນ ໃນສົກປີການສຶກສາ ທີ່ຜ່ານມານີ້ ກໍໄດ້ເຫັນນັກສຶກ ສາທີ່ມາຈາກປະເທດ Kuwait, Brazil, Saudi Arabia ແລະແມ່ນກະທັງອີຣ່ານເພີ້ມຂຶ້ນໃນຈຳນວນທີ່ສຳຄັນເຊັ່ນດຽວ ກັນ ຫລາຍກວ່າສີ່ເປີເຊັນຂອງ ບັນດານັກສຶກສາ ໃນສະຖາບັນຊັ້ນສູງຂອງສະຫະລັດ ແມ່ນ ເປັນນັກສຶກສາຕ່າງປະເທດ ບັນດານັກຊ່ຽວຊານ ດ້ານການສຶກສາກ່າວວ່າ ການມີ ໜ້າຂອງພວກນັກສຶກສາຕ່າງປະເທດ ຢູ່ໃນມະຫາວິທະຍາໄລຕ່າງໆຂອງ ສະຫະລັດ ນັ້ນ ແມ່ນເປັນຜົນດີ ແລະມີວິທະຍາໄລ ແລະມະຫາວິທະຍາໄລ ປະມານ 4,000 ແຫ່ງ ສາມາດ ຮັບເອົາພວກນັກສຶກສາ ຕ່າງປະເທດ ໄດ້ຫລາຍກວ່ານັ້ນອີກ ທ່ານນາງ Rajika Bhandari ຮອງປະທານສະຖາບັນການສຶກສານາໆຊາດກ່າວວ່າ: ການຈົດທະບຽນເຂົ້າຮຽນຂອງບັນດານັກສຶກສາຕ່າງປະເທດ ຍັງເປັນການເພີ້ມພູນໃຫ້ແກ່ ເສດຖະກິດຂອງສະຫະລັດນຳດ້ວຍ ທ່ານນາງ Evan Ryan ລັດຖະມົນຕີຊ່ອຍວ່າການກະຊວງການຕ່າງປະເທດ ຮັບຜິດຊອບໃນດ້ານການສຶກສາ ກ່າວວ່າ: ກະຊວງການຕ່າງປະເທດສະຫະລັດ ແລະກະຊວງສຶກສາ ຍັງສົ່ງເສີມໃຫ້ພວກນັກສຶກສາ ອາເມຣິກັນ ໄປຮຽນຢູ່ຕ່າງປະເທດນຳດ້ວຍ ລັດຖະມົນຕີຊ່ອຍວ່າການກະຊວງການຕ່າງປະເທດ ຮັບຜິດຊອບໃນດ້ານການສຶກສາ ທ່ານນາງ Evan Ryan ກ່າວຕື່ມວ່າ: ນັກສຶກສາ ສະຫະລັດ ປະມານ 290,000 ຄົນ ໄປສຶກສາຢູ່ຕ່າງປະເທດໃນສົກປີ 2012- 2013 ເພຶ່ອເອົາຄະແນນ ຈາກສະຖາບັນການສຶກສາຕ່າງໆຢູ່ໃນຢູໂຣບ ໂດຍສະເພາະ ແລ້ວແມ່ນຢູ່ທີ່ປະເທດອັງກິດ ທີ່ຍັງສືບຕໍ່ເປັນປາຍທາງອັນດັບນຶ່ງຂອງບັນດານັກສຶກສາ ອາເມຣິກັນ ແຕ່ລາຍງານ “ເປີດປະຕູກວ້າງ” ສະບັບຫລ້າສຸດ ສະແດງໃຫ້ເຫັນວ່າ ປັດຈຸ ບັນນີ້ ມີນັກສຶກສາຫຼາຍຂື້ນ ທີ່ເລືອກໄປຮຽນຢູ່ໃນບັນດາປະເທດ ອາເມຣິກາລາຕິນ ແລະຈີນ ທ່ານນາງ Christine Farrugia ຈາກສະຖາບັນການສຶກສານາໆຊາດກ່າວຊີ້ແຈງວ່າ: ໃນຂະນະທີ່ ບັນດາໂຮງຮຽນໃນສະຫະລັດ ຍັງສືບຕໍ່ດຶງດູດເອົາບັນດາຊາວໜຸ່ມຈາກທົ່ວ ໂລກນັ້ນ ການແລກປ່ຽນນັກສຶກສາລະຫວ່າງປະເທດ ຕ່າງໆ ກໍພວມເພີ້ມຂຶ້ນເລື້ອຍໆ